ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660007107

ขอให้แก้ไขปัญหากลิ่นเหม็นรบกวนจากควันไฟของร้านจำหน่ายหมูปิ้ง บริเวณ ก่อนถึงแยกที่ใกล้เคียงกับโรงเรียนพรหมราษฎร์รังสรรค์ แขวงบางบอนเหนือ เขตบางบอน กรุงเทพมหานคร จุดสังเกต หากมาจากสถานีรถไฟ (ไม่ระบุชื่อสถานี) ตรงไปจะถึงโรงเรียนฯ จะพบร้านจำหน่ายหมูปิ้งก่อน ซึ่งร้านจำหน่ายหมูปิ้งจะอยู่บริเวณทางเลี้ยว เพื่อดักคนที่เลี้ยวมาจากถนนเอกชัย 109 ซึ่งรถที่สัญจรจากถนนเอกชัย 109 จะเลี้ยวเพื่อสัญจรไปออกทางถนนพระรามที่ 2 ซึ่งร้านจำหน่ายหมูปิ้งฯ จะอยู่ในพื้นที่ย่านศูนย์กีฬาเฉลิมพระเกียรติ 84 พรรษา และเป็นเส้นทางเดียวกันกับสวน 9 เนิน เนื่องจากผู้ร้องแจ้งว่าจะพบกับร้านจำหน่ายหมูปิ้ง ประเภทหมูพวง ลักษณะเป็นร้านรถเข็นคล้ายรถจักรยานยนต์พ่วงข้าง โดยมีผู้จำหน่ายเป็นบุคคลเพศชาย (ไม่ทราบชื่อ-นามสกุล และรูปพรรณสัณฐาน) ทำการปิ้งย่างหมูพวงในช่วงเช้า ในช่วงเวลาประมาณ 06.00-07.00 น. เป็นต้นไป (ไม่ทราบช่วงเวลาสิ้นสุด) ซึ่งทางร้านไม่ได้ปิดพัดลมและเปิดไล่ควันออกไปทางถนน ทำให้ควันลอยฟุ้งกระจายออกไปทั่วทั้งถนน รถที่สัญจรผ่านจะต้องคอยหลบหลีกควัน บางครั้งขับรถตัดข้ามไปอีกฝั่งลักษณะเป็นการขับรถย้อนศรเพื่อหลบควัน เพราะควันดังกล่าวบดบังทัศนวิสัยทำให้แสบตา และทำให้เครื่องแต่งกายมีกลิ่นเหม็นด้วย ส่งผลกระทบต่อสุขภาพของประชาชนที่สัญจรผ่าน ประสบปัญหามาเป็นระยะเวลาประมาณ 2 เดือนแล้ว ประกอบกับยังมีร้านในลักษณะนี้อีกในพื้นที่อื่นๆ อาทิ ร้านฯ อีกข้างหนึ่งจากทางรถไฟบริเวณสถานีรถไฟ ในช่วงเช้าก็มีควันฟุ้งกระจายส่งกลิ่นเหม็นรบกวนมากเช่นเดียวกัน ประกอบในพื้นที่ดังกล่าวยังเป็นพื้นที่ป่า พื้นที่โล่งๆ มีคนเริ่มมาซื้อที่ดินกันมากขึ้นและมีการเผา ทำให้มีกลิ่นเหม็นรบกวนและควันไฟจำนวนมากด้วย แต่เป็นการเผานานๆ ครั้ง จึงประสงค์ให้ผู้ว่าราชการฯ มีการรณรงค์ให้ผู้ค้าร้านลักษณะดังกล่าวใช้เตาแบบไร้ควัน เพื่อลดมลพิษ จึงประสงค์ให้หน่วยงานที่เกี่ยวข้องแก้ไขปัญหาดังกล่าว และขอให้ทางร้านเปลี่ยนใช้เตาแบบไร้ควัน เพื่อบรรเทาความเดือดร้อนให้กับประชาชนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata